
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1567 

——— - 4 Αυγούστου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός Κλάδων Προϊσταμένων Διευθύνσεων και 

Τμημάτων της Γ.Γ.Ι.Φ. 1 

Τροποποίηση του 9 Κανονισμού Οργάνωσης και 
Λειτουργίας Οικημάτων Στέγασης Εγγάμων 
Αξιωματικών-Ανθυπασπιστών-Υπαξιωματικών 

(ΟΣΕΑΑΥ). 2 

Επέκταση διατάξεων του Ν. 2470/97 στο ειδικής πε¬ 
ριορισμένης διαβάθμισης προσωπικό των καταρ- 
γουμένων Κοινοτήτων που δεν υπάγεται στις δια¬ 
τάξεις του. 3 


Καθορισμός αμοιβής μελών Επιτροπής Εισήγησης για 
θέματα σχετικά με τιμολόγηση Περιβαλλοντικών 
Μελετών Οδικών Έργων και λοιπά θέματα σχετικά 
με την ισχύουσα Νομοθεσία-έγκριση διάθεσης πί¬ 


στωσης . 4 

Καθορισμός μηνιαίας αντιμισθίας στον Πρόεδρο Δ.Σ. 
του Οργανισμού Πιστοποίησης και Επίβλεψης Γε- 
ωργικών Προϊόντων ΟΠΕΓΕΠ - Ν.Π.Ι.Δ. 5 


Καθορισμός του ύψους της εφάπαξ αμοιβής στο προ¬ 
σωπικό του Ιδρύματος Κοινωνικών Ασφαλίσεων για 
την πληρωμή του Αδειοδωρόσημου με επιταγές 
στους Εργατοτεχνίτες οικοδόμους τον μήνα Αύ¬ 


γουστο 1999. 6 

Υπερωριακή εργασία ιατρικού, υγειονομικού και λοι¬ 
πού επιστημονικού προσωπικού με σχέση εργα¬ 
σίας ιδιωτικού δικαίου του ΙΚΑ. 7 

Αμοιβή Επιτροπής αξιολόγησης ειδικών Προκαταρκτι¬ 
κών Μελετών (Ε.Π.Μ.) για το έργο Νέο Κτίριο Αε¬ 
ροσταθμού στον Κρατικό Αερολιμένα Θεσσαλονί¬ 
κης «ΜΑΚΕΔΟΝΙΑ» (ΚΑΘΜ). 8 

Αύξηση για το έτος 1999 των καταβαλλόμενων συντά¬ 
ξεων του Ταμείου Επικουρικής Ασφάλισης Προσω¬ 
πικού Εταιρειών Πετρελαιοειδών. 9 

Υπολογισμός αναλογιστικού ισοδύναμου για την 
εφαρμογή του Κεφαλαίου Β' του Ν. 2592/98. 10 

ΔΙΟΡΩΣΕΙΣ ΣΦΑΛΜΑΤΩΝ 

Διόρθωση σφάλματος στην 30324/10585/99 απόφαση 
Υφυπουργού Εσ.Δ.Δ.& Αποκ. 11 


ΑΠΟΦΑΣΕΙ Σ 

Αριθ.ΔΙΔΚ/15726 (1) 

Καθορισμός Κλάδων Προϊσταμένων Διευθύνσεων και 
Τμημάτων της Γ.Γ.Ι.Φ. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 172 του Ν. 2683/1999 (ΦΕΚ 
19/Α79.2.1999) «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις». 

β) του Π.Δ. 373/1995 (ΦΕΚ 201/Α714.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών, στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

γ) Του Π.Δ. 400/1995 (ΦΕΚ 226/Α71.11.1995) «Σύσταση 
Γενικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αριθμ. ΔΙΔΚ/Φ6/23063 (ΦΕΚ 635/Β7 
23.8.1994) απόφαση του Υπουργού Προεδρίας της Κυ¬ 
βέρνησης «Σύσταση προσωποπαγών θέσεων στη Γενική 
Γ ραμματεία Ισότητας». 

3. Το γεγονός ότι από τις διατάξεις της παρούσης από¬ 
φασης δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Ορίζουμε ότι στη Διεύθυνση Ανάπτυξης και Πληροφό¬ 
ρησης και στη Διεύθυνση Απασχόλησης, Κοινωνικής Προ¬ 
στασίας και Ασφάλισης της Γ ενικής Γ ραμματείας Ισότη¬ 
τας των Φύλων, στα Τμήματα αυτών, καθώς και στα Αυτο¬ 
τελή Τμήματα της Γ.Γ.Ι.Φ., οι Προϊστάμενοι μπορούν να 
προέρχονται και από τον κλάδο ΠΕ Διοικητικού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 26 Ιουλίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ. 070/ΑΔ.451989 Σ. 842 (2) 

Τροποποίηση του 9 Κανονισμού Οργάνωσης και Λειτουρ¬ 
γίας Οικημάτων Στέγασης Εγγάμων Αξιωματικών-Αν- 
Θυπασπιστών-Υπαξιωματικών (ΟΣΕΑΑΥ). 


Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 


Έχοντες υπόψη: 

α. Τις διατάξεις της παραγράφου 1 του άρθρου μόνου 
του Ν.Δ 2475/1953 «Περί καθορισμού της σχέσεως των 
εις στρατιωτικά οικήματα εγκαθιστάμενων υπό της στρα¬ 
τιωτικής υπηρεσίας Αξιωματικών». 

β. Τις διατάξεις του Ν.2292/95 «Οργάνωση και λειτουρ¬ 
γία Υπουργείου Εθνικής Άμυνας, Διοίκηση και Ελεγχος 
των Ενόπλων Δυνάμεων και άλλες διτάξεις». 

γ. Την υπ’ αριθμ. Φ.560/000/257623/Σ. 173/9.2.88/ 
ΓΕΑ/83 κοινή Απόφαση των Υπουργείων Εθνικής Αμυνας 
και Οικονομικών «Περί κυρώσεως Κανονισμού Οργάνω¬ 
σης και Λειτουργίας ΟΣΕΑΑΥ» όπως τροποποιήθηκε με¬ 
ταγενέστερα. 

δ. Το υπ' αριθμ. 129/9.4.92 Προεδρικό Διάταγμα (ΦΕΚ 
Α’ 65/13.4.92) «Περί περιορισμού συναρμοδιοτήτων κατά 
την έκδοση υπουργικών αποφάσεων σε θέματα αρμοδιό¬ 
τητας Υπουργείων». 

ε. Την υπ’ αριθμ. 101/4.5.99 Απόφαση του Ανωτάτου Αε¬ 
ροπορικού Συμβουλίου (ΑΑΣ/Ολομελείας), αποφασίζου¬ 
με: 


1. Εγκρίνουμε τις κατωτέρω τροποποιήσεις - συμπλη¬ 
ρώσεις του υπ’ αριθμ. Δ-7/1988 Κανονισμού Οργάνωσης 
και Λειτουργίας Οικημάτων Στέγασης Εγγάμων Αξιωματι¬ 
κών, Ανθυπασπιστών και Υπαξιωματικών ως ακολούθως: 

α, Η παράγραφος 1 του άρθρου 7 διαμορφώνεται ως 
εξής: 

Η εγκατάσταση στα ΟΣΕΑΑΥ ενός Αξιωματικού Ανθυ- 
πασπιστή - Υπαξιωματικού εγκρίνεται από τους Διοικητές 
των Μονάδων μόλις αδειάσει το οίκημα και με τη σειρά 
προτεραιότητας των πινάκων του άρθρου 5, που ισχύουν 
κατά την ημερομηνία που αδειάζει το οίκημα. Ειδικά για 
τις Μονάδες της Αεροπορικής περιοχής Δεκέλειας η 
εγκατάσταση εγκρίνεται από το Διοικητή της Μονάδας 
που ασκεί καθήκοντα Ανώτερου Διοικητού Στρατοπέδου, 
εκτός δεκατεσσάρων (14) οικημάτων τα οποία διατίθενται 
με απόφαση ΓΕΑ σε Αξιωματικούς που υπηρετούν σε Μο¬ 
νάδες Λεκανοπεδίου Αττικής, πλην των υπηρετούντων 
στο Στρατόπεδο Ελευσίνας και μετά από πρόταση επι¬ 
τροπής αποτελούμενης από τους Υ/ΓΕΑ, Δκτή ΔΑΕ, 
Ε/ΔΑΥ, Δκτή ΣΙ, Δ/ντή Β’ Κλάδου ΓΕΑ και Δ/ντή 83/ΓΕΑ Κα¬ 


θήκοντα προέδρου στην ανωτέρω επιτροπή ασκεί ο αρ¬ 
χαιότερος Υποπτέραρχος. 

β. Η παράγραφος 1 του άρθρου 16 διαμορφώνεται ως 
εξής: 

Η μηνιαία αποζημίωση για τη χρήση του οικήματος που 


κατά κατηγορία οικημάτων: 
α. Α' Κατηγορία 

Δρχ. 

25.000. 

β· 

Β' 

Κατηγορία 

Δρχ. 

21.500. 

Υ· 

Γ 

Κατηγορία 

Δρχ. 

19.000. 

δ. 

Δ' 

Κατηγορία 

Δρχ. 

16.500. 

ε. 

Έ 

Κατηγορία 

Δρχ. 

12.500. 

στ. 

ΣΤ 

Κατηγορία 

Δρχ. 

10.500. 


2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 


3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα 21 Ιουλίου 1999 

Ο ΥΠΟΥΡΓΟΣ 

ΑΠΟΣΤΟΛΟΣ ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-♦- 

Αριθμ. 2/46718/0022 (3) 

Επέκταση διατάξεων του Ν. 2470/97 στο ειδικής περιορι¬ 
σμένης διαβάθμισης προσωπικό των καταργουμένων 
Κοινοτήτων που δεν υπάγεται στις διατάξεις του. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 2539/97 (εδαφ. β παρ. 4) «Συ¬ 
γκρότηση Πρωτοβάθμιας Τοπικής Αυτοδιοίκησης. 

β) Του άρθρου 21 του Ν. 2470/1997 «Αναμόρφωση μι¬ 
σθολογίου Προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Α721.3.97). 

γ) Του άρθρου 10 Ν. 2606/98 (μισθολογικές ρυθμί¬ 
σεις.». 

δ) Του Ν. 1188/1981 (Κώδικας καταστάσεως Προσωπι¬ 
κού Οργανισμών Τοπικής Αυτοδιοίκησης» (ΦΕΚ 
204/31.7.1981 τ.Α') όπως ισχύει. 

2. Το Π.Δ. 460/1987 «Μισθολογική εξέλιξη υπαλλήλων 
περιορισμένης διαβάθμισης των ΟΤΑ (ΦΕΚ 215/Α71987). 

3. Την ανάγκη επέκτασης διατάξεων του Ν. 2470/97 και 
στο προσωπικό ειδικής περιορισμένης διαβάθμισης των 
ΟΤΑ που δεν υπάγεται στις διατάξεις του νόμου αυτού. 

4. Την αριθμ. πρωτ. 8211/1.3.99 (ΦΕΚ 198/τ Β78.3.99) 
κοινή απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων της Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης Λεωνίδα Τζαννή και Γεώργιο Φλωρίδη». 

5. Την με αριθμ. πρωτ. 2088104/12489/0022/5.1.98 ΚΥΑ 
«περί επέκτασης διατάξεων του Ν. 2470/97 στο ειδικής 
περιορισμένης διαβάθμισης προσωπικό των ΟΤΑ που δεν 
υπάγεται στις διατάξεις του», σύμφωνα με την οποία το 
προσωπικό αυτό εξελίσσεται μέχρι το 210 Μ.Κ. 

6. Την αριθμ. 1107147/1239/0006Α/4.10.96 (ΦΕΚ 922/ 
Β77.10.1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

7. Την 2/1975/0022/99 Κοινή Απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών «Επέκταση διατάξεων του Ν. 2470/97 στο ει¬ 
δικής περιορισμένης διαβάθμισης προσωπικό των καταρ- 
γουμένων Κοινοτήτων που δεν υπάγεται στις διατάξεις 
του». 

8. Το γεγονός ότι στις καταργούμενες Κοινότητες με το 
Ν. 2539/97 υπηρετούσε και προσωπικό του κλάδου ΠΕ. 

9. Το γεγονός επίσης ότι από τις διατάξεις της απόφα¬ 
σης αυτής προκαλείται δαπάνη σε βάρος των προϋπολο¬ 
γισμών των οικείων ΟΤΑτο ύψος της οποίας δεν είναι δυ¬ 
νατόν να προσδιοριστεί και για την κάλυψη της οποίας 
δεν θα ζητηθεί επιπλέον επιχορήγηση από τον Κρατικό 
Προϋπολογισμό. 

10. Τις διατάξεις του άρθρου 40 Ν. 849/78 όπως συ¬ 
μπληρώθηκε με τις όμοιες του άρθρου 8 Ν. 2129/93, απο¬ 
φασίζουμε:. 

Τροποποιούμε την 2/1975/0022/8.2.99 Κοινή Απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών ως εξής: 

1. Το ειδικής περιορισμένης διαβάθμισης προσωπικό 
των καταργουμένων κοινοτήτων που υπάγεται στις δια¬ 
τάξεις του Δεύτερου Μέρους του Ν.1188/1981, εξελίσσε¬ 
ται μέχρι και δέκα πέντε (15) μισθολογικά κλιμάκια επί 
πλέον των τριών (3) πέραν του εισαγωγικού που προβλέ- 
πονται από τις διατάξεις του άρθρου 18 Ν.2539/97 της κα¬ 
τηγορίας ΠΕ ήτοι μέχρι και το Ιο Μ.Κ. και εννέα (9) μι- 
σθολογικά κλιμάκια πλέον του 20ου Μ.Κ. της κατηγορίας 
ΔΕ του Ν.2470/97, που είχε καθορισθεί μετηνπροαναφε- 
ρόμενη ΚΥΑ, ήτοι μέχρι και το 11 ο Μισθολογικά κλιμάκιο. 

2. Η απόφαση αυτή ισχύει από 1.1.1999. 

3. Η απόφση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

Ο! ΥΦΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ.ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Γ.ΦΛΩΡΙΔΗΣ ΝΙΚ. ΧΡΙΣΤΟΔΟΥΛΑΚΗΣ 

-Φ- 

Αριθ. 2/45896/0022 (4) 

Καθορισμός αμοιβής μελών Επιτροπής Εισήγησης για 
θέματα σχετικά με τιμολόγηση Περιβαλλοντικών Με¬ 
λετών Οδικών Έργων και λοιπά θέματα σχετικά με την 
ισχύουσα Νομοθεσία-έγκριση διάθεσης πίστωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του ν.1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26-7-89). 

2. Του Π.Δ. αρ.910/77 «περί Οργανισμού του ΥΠΔΕ» 

3. Του Π.Δ. 69/88 για τον «Οργανισμό της Κεντρικής 
Υπηρεσίας της ΓΓΔΕ». 

4. Των τροποποιητικών / συμπληρωματικών του προα- 
ναφερομένου ΠΔ 340/90, 293/91, 335/92 και 167/92 κα¬ 
θώς, και των σχετικών εγκυκλίων εφαρμογής τους. 

5. Της ΕΔ1/09/116/Φ.Σπ/24.2.88 εγκυκλίου για τον «Ορ¬ 
γανισμό της Κεντρικής Υπηρεσίας της ΓΓΔΕ». 

6. Του Ν.1418/84 «Δημόσια Εργα και ρυθμίσεις συνα¬ 
φών θεμάτων» όπως ισχύει σήμερα μετά την τροποποίη¬ 
σή του από τον Ν.2229/94, τον Ν.2308/95, τον Ν.2338/95 
και τον Ν.2372/96. 

7. Του Π.Δ.609/85 «Κατασκευή Δημ. Έργων» (ΦΕΚ 
223Α/31.12.85) όπως ισχύει σήμερα μετά την τροποποίη¬ 
σή του από τον Ν. 2229/94, το Π.Δ.368/94 και το Ν. 
2338/95. 

8. Του Π.Δ.472/85 «Σύνθεση Επιτροπών ΜΕΕΠ και ΜΕΚ 
και άλλες ρυθμίσεις» (ΦΕΚ 168Α/2.10.1985), όπως ισχύει 
μετά την τροποποίησή του από το Π.Δ.368/94 (ΦΕΚ 
201Α/2.12.94) και τις Υπουργικές Αποφάσεις 
ΥΔΕ/ΕΔ2α/01/27/Φ.Ν.294/18.3.85, όπως τροποποιήθηκε 
με την Δ17α/10/27/ΦΝ 312/6.4.95 και την απόφαση ΥΠΕ- 
ΧΩΔΕ/Δ17α/03/74/ΦΝ 312/16.2.94. 

9. Του Π.Δ.23/93 «Προσαρμογήτης Ελληνικής Νομοθε¬ 


σίας για τα Δημόσια Έργα προς τις διατάξεις των Οδη¬ 
γιών 71 /304,71 /305,78/669,89/440 και 89/665 της ΕΟΚ», 
όπως ισχύει μετά την τροποποίησή του από το Π.Δ.85/95. 

10. Του Ν.1959/91 «Για τις οδικές μεταφορές, τις επι¬ 
κοινωνίες και άλλες διατάξεις». 

11. Του Π.Δ.71/93 (ΦΕΚ 304/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της Γ. Γ.Δ. Ε./Υ. Π Ε.ΧΩ.Δ. Ε.». 

12. Της Δ16α/04/773/29.11.90 Κοινής Απόφασης του 
Υπουργού Προεδρίας και του Αν.Υπουργού ΠΕ.ΧΩ.Δ.Ε. 
«Περί εξαιρέσης διοικητικών πράξεων ή εγγράφων από 
τον κανόνα των τριών υπογραφών». 

13. Του Ν. 2362/95 «περί Δημοσίου Λογιστικού» και ειδι¬ 
κότερα της παραγράφου 3 του άρθρου 22 του Νόμου αυ¬ 
τού. 

14. Της αριθμ. 1107147/1239/0006Α/4.10.1996 απόφα¬ 
σης με θέμα «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (Β' 922) 

15. Του άρθρου 40 του ν.849/78 (ΦΕΚ 232 Α), όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57Α). 

Αφού λάβαμε υπόψη: 

1. Την ΔΜΕΟ/δ/0/918/3.6.99 απόφαση Υπουργού με την 
οποία το έργο της Επιτροπής χαρακτηρίζεται σημαντικό 
και ειδικό. 

2. Το έγγραφο μεαριθ.ΠΠ/918/17.1.97 του ΣΕΓΜ με την 
υπόδειξή του εκπροσώπου του. 

3. Το έγγραφο με αριθ.231/11.6.97 του Τ.Ε.Ε. με την 
υπόδειξή του εκπροσώπου του. 

4. Την ΔΜΕΟ/δ/1448/22.9.1997 απόφαση με την οποία 
συστήθηκε η επιτροπή για θέματα σχετικά με τιμολόγηση 
Περιβαλλοντικών μελετών και λοιπά θέματα σχετικά με 
την ισχύουσα Νομοθεσία. 

5. Την ΣΑΜ 071 και ειδικότερα το έργο 8471729 «Επεί¬ 
γουσες Περιβαλλοντικές και Γεωλογικές μελέτες στο 
Εθνικό Δίκτυο της Χώρας» με προϋπολογισμό 500 εκ. και 
πίστωση 1999 25 εκ. δρχ. 

Και επειδή: 

1. Το έργο της υπόψη Ομάδας Εργασίας αφορά εξειδι- 
κευμένο αντικείμενο και ειδικότερα τον καθορισμό αμοι¬ 
βής Περιβαλλοντικών Μελετών Οδικών Εργων και λοιπών 
θεμάτων σχετικά με την ισχύουσα Νομοθεσία. 

2. Τα μέλη της Επιτροπής και συγκεκριμένα οι Δημο¬ 
σθένης Σταυριανάκης, Τμηματάρχης ΔΜΕΟ/δ, Παναγιώ¬ 
της Ιωάννου, Λαμπρινή Καϊμάκη, Σπύρος Παπαγρηγορί- 
ου, ως εκπρόσωπος του ΤΕΕ, Π. Παναγόπουλος ως εκ¬ 
πρόσωπος του ΣΕΓΜ και Ιωάννης Παπαναστασίου 
Σύμβουλος ΥΠΕΧΩΔΕ, προκειμένου να συντάξουν το πε¬ 
ριεχόμενο του τελικού κειμένου για τον καθορισμό αμοι¬ 
βών των Περιβαλλοντικών Μελετών Οδοποιίας, την επι- 
καιροποίηση και συμπλήρωση προδιαγραφών και λοιπά 
θέματα σχετικά με την ισχύουσα νομοθεσία, συνεδρία¬ 
σαν ανελλιπώς πέραν του ωραρίου της Υπηρεσίας και 
απασχολήθηκαν συνολικά δώδεκα (12) μήνες κατά το διά¬ 
στημα από 22.9.1997 έως 15.10.1998. 

3. Σύμφωνα με το άρθρο 5 του Ν.2229/94, όπως τροπο¬ 
ποιήθηκε και ισχύει με το Ν.2338/95, καταβάλλεται αμοι¬ 
βή για τα μέλη των Επιτροπών επεξεργασίας ειδικών θε¬ 
μάτων, εφόσον το έργο με το οποίο ασχολούνται χαρα- 
κτηρισθεί σημαντικό ή ειδικό με απόφαση του Υπουργού 
ΠΕΧΩΔΕ και καταβάλλεται η αμοιβή εφάπαξ στο τέλος 
της εργασίας. 

4. Για κάθε μέλος της Επιτροπής προτείνεται αμοιβή 



20470 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


90.000 δρχ. ανά μήνα και ως εκ τούτου αντιστοιχεί για κά¬ 
θε μέλος της Επιτροπής αμοιβή ως κατωτέρω: 
α) Δ.Σταυριανάκης 12 μήνες χ 90.000 = 1.080.000 δρχ. 
β) I.Παπαναστασίου 12 μήνες χ 90.000 = 1.080.000 δρχ. 
γ) Π. Ιωάννου 12 μήνες χ 90.000 = 1.080.000 δρχ. 
δ) Λ. Καϊμάκη 12 μήνες χ 90.000 = 1.080.000 δρχ. 
ε) Σπ. Παπαγρηγορίου 12 μήνες χ 90.000 = 1.080.000 
δρχ. 

στ) Π.Παναγόπουλος 12 μήνες χ 90.000 = 1.080.000 
δρχ., αποφασίζουμε: 

1. Καθορίζουμε την εφάπαξ αμοιβή στο τέλος της ερ¬ 
γασίας των μελών της Επιτροπής Εισήγησης για θέματα 
σχετικά με τιμολόγηση Περιβαλλοντικών Μελετών Οδι¬ 
κών Έργων και λοιπά θέματα σχετικά με την ισχύουαα Νο¬ 
μοθεσία, προϋπολογισμού 6.480.000 δρχ. ως εξής: 

Για κάθε ένα μέλος της Επιτροπής: 
α) Δημ. Σταυριανάκης 1.080.000 δρχ. 
β)Ιωάν. Παπαναστασίου 1.080.000 δρχ. 
γ) Παν. Ιωάννου 1.080.000 δρχ. 
δ) Λαμπρινή Καϊμάκη 1.080.000 δρχ. 
ε) Σπ. Παπαγρηγορίου 1.080.000 δρχ. 
στ) Π. Παναγόπουλος 1.080.000 δρχ. 

2. Εγκρίνουμε την διάθεση πίστωσης ποσού 6.480.000 
δρχ. σε βάρος της ΣΑΜ 071 και ειδικότερα του έργου 
8471729 «Επείγουσες Περιβαλλοντικές και Γεωλογικές 
Μελέτες στο Εθνικό Δίκτυο της Χώρας». 

3. Για την είσπραξη της αμοιβής οι δικαιούχοι θα πρέπει 
να υποβάλλουν υπεύθυνη δήλωση ότι η υπόψη αμοιβή 
δεν υπερβαίνει μηνιαία για μεν τα υπαλληλικά πρόσωπα 
το σύνολο των αποδοχών της οργανικής θέσης που κατέ¬ 
χουν, για δετούς ιδιώτες την αμοιβή των καθηγητών Α.Ε.Ι. 

Η καταβολή θα γίνει από την ΔΜΕΟ με μέριμνα του υπο¬ 
λόγου Ξεν. Καραμπούλη. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

-Φ- 

Αριθ. 2/45551/0022 (5) 

Καθορισμός μηνιαίας αντιμισθίας στον Πρόεδρο Δ.Σ. του 
Οργανισμού Πιστοποίησης και Επίβλεψης Γεωργικών 
Προϊόντων ΟΠΕΓΕΠ - Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβέρνηση και Κυβερ¬ 
νητικά Οργανα» (ΦΕΚ135/Α785) όπως συμπληρώθηκε με 
το άρθρο 27 του Ν. 2081/92 και όπως αυτές αντικαταστά- 
θηκανμετοάρθρο 1 παρ.2του Ν. 2469/97 (ΦΕΚ38/Α797). 

2) Τιςδιατάξειςτωνάρθρων33,34και36του Ν. 2637/98 
(ΦΕΚ 200/Α727.8.98). 

3) Την αριθμ. 27800/30.3.99 (ΦΕΚ 301/Β71.4.99) από¬ 
φαση Υπουργού Γεωργίας «Ορισμός μελών Διοικητικού 
Συμβουλίου του Οργανισμού Πιστοποίησης και Επίβλε¬ 
ψης Γεωργικών Προϊόντων ΟΠΕΓΕΠ» όπως διορθώθηκε 
με το ΦΕΚ αριθμ 476/Β728.4.99. 


4) Την αριθμ. 1107147/1239/0006/4.10.95 απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

5) Τη διάταξη του άρθρου 40 Ν. 849/78 (ΦΕΚ 232/Α /78) 
όπως συμπληρώθηκε με το άρθρο 8 Ν. 2129/93 (ΦΕΚ 
57/Α793). 

6) Το ότι από τις διατάξεις αυτής της απόφασης προκα- 
λείται δαπάνη και για το τρέχον έτος ύψους 10.000.000 
δρχ. η οποία θα καλυφθεί από το ποσό των πιστώσεων 
Υπουργείου Γεωργίας ύψους 2.200.000.000 δρχ. με ΚΑΕ 
2599 του Φ. 29/110 Προϋπολογισμού Εξόδων Υπουργεί¬ 
ου Γεωργίας, αποφασίζουμε: 

1) Καθορίζουμε από αναλήψεως καθηκόντων (14.4.99) 
την μηνιαία αντιμισθία του Προέδρου Δ.Σ. του Ν.Π.Ι.Δ.- 
ΟΠΕΓΕΠ στο ύψος των 900.000 δρχ. 

2) Στον Πρόεδρο του Ο.Π.Ε.ΓΕ.Π. καταβάλλονται επί¬ 
σης και επιδόματα εορτών (Χριστουγέννων - Πάσχα) και 
αδείας σύμφωνα με τις διατάξεις του άρθρου 9 του Ν. 
2470/97 καθώς και η οικογενειακή παροχή, σύμφωνα με 
τους όρους και προϋποθέσεις του άρθρου 12 του ίδιου 
Νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Ν.ΧΡΙΣΤΟΔΟΥΛΑΚΗΣ Γ.ΑΝΩΜΕΡΙΤΗΣ 

-Φ- 

Αριθ. 2/49295/0022 (6) 

Καθορισμός του ύψους της εφάπαξ αμοιβής στο προσω¬ 
πικό του Ιδρύματος Κοινωνικών Ασφαλίσεων για την 
πληρωμή του Αδειοδωρόσημου με επιταγές στους Ερ- 
γατοτεχνίτες οικοδόμους τον μήνα Αύγουστο 1999. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) Του Ν. 11321/63. 

β) Του Ν.2081/92, άρθρο 27 

γ) Του Ν. 2592/98, άρθρο 18 παρ. 6 

2. Το Μ72/465/28.5.99 έγγραφο του ΙΚΑ. 

3. Την ανάγκη απασχόλησης του προσωπικού του ΙΚΑ 
για την πληρωμή του Αδειοδωροσήμου στους εργατοτε- 
χνίτες οικοδόμους, τον μήνα Αύγουστο 1999. 

4. Το γεγονός ότι η δαπάνη που θσ προκληθεί από την 
απόφαση αυτή θα καλυφθεί από τον προϋπολογισμό ΕΛ- 
ΔΕΟ (Ν. 11321/63) και έχει εγγράφει η σχετική πίστωση 
στον προϋπολογισμό του ΙΚΑ έτους 1999. 

5. Την αρ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτιοτήτων στους Υφυπουργούς Οικονουικών». 

6. Την 1479/4.11.98 (ΦΕΚ 1171/Β711.11.98) απόφαση 
ανάθεσης αρμοδιοτήτων στους Υφυπουργούς Εργασίας 
και Κοιν. Ασφαλίσεων, αποφασίζουμε: 

Καθορίζουμε το ύψος της εφάπαξ αμοιβής στο προσ/κό 
του Ιδρύματος Κοινωνικών Ασφαλίσεων (ΙΚΑ) που θα απα¬ 
σχοληθεί για την πληρωμή του Αδειοδωροσήμου στους 
Εργοτεχνίτες Οικοδόμους, τον μήνα Αύγουστο 1999 για 
χρονικό διάστημα επτά (7) εργασίμων ημερών, στο ποσό 
των 98.700.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΩΝ 

Ν. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 

-♦- 

Αριθ. 2/50731/0022 (7) 

Υπερωριακή εργασία ιατρικού, υγειονομικού και λοιπού 
επιστημονικού προσωπικού με σχέση εργασίας ιδιωτι¬ 
κού δικαίου τουΙΚΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α721.3.97 «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15του Ν. 2592/98 (ΦΕΚ57/Α718.3.98) και το άρθρο ΙΟτου 
Ν. 2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

3. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρχίας. 

4. Την λειτουργία των Νοσοκομείων και ΣΑΒ και λοιπών 
υγειονομικών σχηματισμών του ΙΚΑ σε 24ωρη βάση όλες 
τις ημέρες του μήνα. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των εννιακοσίων είκοσι 
εννέα εκατομμυρίων εννιακοσίων δέκα οκτώ χιλιάδων 
οκτακόσιων ογδόντα (929.918.880) δρχ. και θα βαρύνει 
την εγγεγραμμένη πίστωση στον προϋπολογισμό του ΙΚΑ 
έτους 1999. 

6. Την αριθμ. 1107147/1239/0006Α/4.10.96 απόφαση 
ανάθεσης αρμοδιοτήτων στους Υφυπουργούς Οικονομι¬ 
κών. 

7. Την οικ. 1749/4.11.98 (ΦΕΚ 1171/11.11.98) απόφαση 
μεταβίβασης αρμοδιοτήτων στον Υφυπουργό Εργασίας 
και Κοιν. Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, των γιατρών, υγειονομικών υπαλλήλων και βιολό¬ 
γων - βιοχημικών - ακτινοφυσικών που υπηρετούν με σχέ¬ 
ση εργασίας ιδιωτικού δικαίου στα Νοσοκομεία και ΣΑΒ, 
την Δ/νση Επιθεώρησης Υπηρεσιών Υγείας Αθήνας και 
Βορείου Ελλάδος, του Κέντρου Παιδοψυχικής Υγιεινής 
των Νομαρχιακών Μονάδων Υγείας, των Τοπικών Μονά¬ 
δων Υγείας καθώς και των Μονάδων Υγείας των Υποκ/των 
του ΙΚΑ, για το έτος 1999 ως εξής: 
α) για 5412 γιατρούς 649.440 ώρες συνολικά 
β) για 245 υγειονομικούς υπαλλήλους 29.400 ώρες συ¬ 
νολικά 

γ) για 5 βιολόγους - βιοχημικούς - ακτινοφυσικούς 600 
ώρες συνολικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζεται ο Προϊστάμενος της Δ/νσης κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 


Η απόφαση αυτή που ισχύει από 22.6.99 να δημοσιευθεί 
στην Εφημερίδα της Κυβερνήσεως. 

Αθήνα, 22 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΩΝ 

Ν. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 

-Φ- 

Αριθ. 2/44916/0022 (8) 

Αμοιβή Επιτροπής αξιολόγησης ειδικών Προκαταρκτικών 
Μελετών (Ε.Π.Μ.) για το έργο Νέο Κτίριο Αεροσταθ¬ 
μού στον Κρατικό Αερολιμένα Θεσσαλονίκης «ΜΑΚΕ¬ 
ΔΟΝΙΑ» (ΚΑΘΜ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν*Δ. 714/70 περί ΔΕΜ και οργανώ- 
σεως ΥΠΑ, όπως τροποποιήθηκε με το Ν. 1141/81 και Ν. 
1340/83. 

2. Το Π.Δ. 56/89 «Περί Οργανισμού ΥΠΑ». 

3. Τηνπαρ. 4γτου άρθρου 13του Ν. 2578/98 του ΥΠΜΕ. 

4. Το Ν.Δ. 638/1970, όπως τροποποιήθηκε και ισχύει. 

5. Την υπ’ αριθμ. ΥΠΑ/Δ7/Γ/26124/3303/15.6.99 απόφα¬ 
ση του Υπουργού Μεταφορών και Επικοινωνιών με την 
οποία συγκροτήθηκε η επιτροπή αξιολόγησης των Ειδι¬ 
κών Προκαταρκτικών Μελετών για το έργο Νέο Κτίριο Αε¬ 
ροσταθμού στον Κρατικό Αερολιμένα Θεσσαλονίκης ΜΑ¬ 
ΚΕΔΟΝΙΑ (ΚΑΘΜ). 

6. Την αρ. 1107147/1239/0006Α74.10.96 απόφαση 
Υπουργού Οικονομικών με θέμα «Ανάθεση αρμοδιοτήτων 
στους Υφυπουργούς Οικονομικών». 

7. Το γεγονός ότι η χρονική διάρκεια των εργασιών της 
Επιτροοπής εκτιμάται σε 10 μήνες. 

8. Τις διατάξεις του αρ. 29Ατου Ν. 1558/85, όπως προ¬ 
στέθηκε με το αρ. 27 του Ν. 2081 /92 και αντικαταστάθηκε 
με το αρ. 1 του Ν. 2469/97, αποφασίζουμε: 

Το συνολικό απαιτούμενο ποσό για την αμοιβή των με¬ 
λών της ως άνω επιτροπής ορίζεται στο ποσόν των 
24.000.000 δρχ. πλέον Φ.Π.Α. (18%), 4.320.000 δρχ. ανα¬ 
λυόμενο ως εξής: 

Η κατ’ αποκοπή αμοιβή κάθε μέλους της επιτροπής 
εκτός του Ν. ΑεΜοτά ορίζεται στο ποσό των 4.000.000 
δρχ. πλέον Φ.Π.Α. (18%) 720.000 δρχ. 

Η κατ’ αποκοπή αμοιβή κάθε μέλους Ν. ΑεΜοΓά ορίζε¬ 
ται στο ποσό των 8.000.000 δρχ. πλέον Φ.Π.Α. (18%) 
1.440.000 δρχ. 

Η αμοιβή θα καταβληθεί στα μέλη της επιτροπής ως 
εξής: 

- Ποσοστό 30% με την ολοκλήρωση της εκπόνησης της 
Ειδικής Συγγραφής Υποχρεώσεων (Ε.Σ.Υ.) και την επίδο¬ 
σή της στα διαγωνιζόμενα μελετητικά γραφεία. 

- Ποσοστό 30% με την υποβολή αρμοδίως από τα δια- 
γωνιζόμενα μελετητικά γραφεία των Ειδικών Προκαταρ¬ 
κτικών Μελετών (Ε.Π.Μ.) και 

- Ποσοστό 40% με την ορισπκοποίηση της υποβολής 
του πρακτικού αξιολόγησης των Ειδικών Προκαταρκτι¬ 
κών Μελετών (Ε.Π.Μ.) που θα υποβληθούν. 

Η πίστωση θα διατεθεί σύμφωνα με τα αναφερόμενα 
στην παράγραφο 4γ του Ν. 2578/98. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΜΕΤ/ΡΩΝ & ΕΠΙΚ/ΝΙΩΝ 

Ν. ΧΡΙΣΤΟΔΟΥΛΑΚΗΣ ΑΝ. ΜΑΝΤΕΛΗΣ 

-Φ- 

Αριθ. Φ. 124/942 (9) 

Αύξηση για το έτος 1999 των καταβαλλόμενων συντάξε¬ 
ων του Ταμείου Επικουρικής Ασφάλισης Προσωπικού 
Εταιρειών Πετρελαιοειδών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ. 213/1992 (Α, 102) και του Π.Δ. 
372/1995 (Α, 210). 

3. Τις διατάξεις του άρθρου 27 του Ν. 2081/1992 (Α, 
165). 

4. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4.11.1998 (Β, 1171). 

5. Το υπ’ αριθ. 796/8/11.1.1999 έγγραφο του Υπουργεί¬ 
ου Εθνικής Οικονομίας με το οποίο καθορίστηκαν τα πο¬ 
σοστά αυξήσεων των συντάξεων τρέχοντος έτους. 

6. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Προσωπικού Εταιρειών Πε¬ 
τρελαιοειδών που λήφθηκε στην 4044/3/4.5.1999 συνε¬ 
δρίασή του. 

7. Την από 10.6.1999 οικονομική έκθεση της Δ/νσης 
Αναλογιστικών Μελετών της Γενικής Γραμματείας Κοινω¬ 
νικών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του εν 
λόγω Ταμείου, η οποία κατά το τρέχον έτος υπολογίζεται 
να ανέλθει στο ύψος των 3 5.000.000 δρχ. και θα καλυφθεί 
από τις πιστώσεις των ΚΑΕ 0629, 0636 και 0637, αποφα¬ 
σίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Προσωπικού Εταιρειών Πετρελαιοειδών συντάξεις 
προς τους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31.12.1998 χρονικό 
διάστημα, αυξάνονται από 1.1.1999 ως εξής: 

1 .α) Συντάξεις λόγω γήρατος και αναπηρίας 

Συντάξεις μέχρι του ποσού των 38.000 δρχ., κατά 3.000 
δρχ. μηνιαίως. 

Συντάξεις από 38.001 δρχ. μέχρι του ποσού των 70.000 
δρχ., κατά 1.000 δρχ. μηνιαίως. 

Συντάξεις από 70.001 δρχ. και άνω, κατά 700 δρχ.μηνι- 
αίως. 

β) Συντάξεις λόγω θανάτου (δικαιοδόχων) 

Συντάξεις ανεξαρτήτως ποσού, κατά 700 δρχ. μηνιαίως 

2. Τα ποσά σύνταξης κάθε κλιμακίου, όπως διαμορφώ¬ 
νονται με τις αυξήσεις της περ. α) της παρ. 1 της απόφα¬ 
σης αυτής, σε καμμία περίπτωση δεν μπορεί να είναι κα¬ 
τώτερα από τα ποσά σύνταξης του προηγούμενου κλιμα¬ 
κίου, που προκύπτουν με τις αυξήσεις αυτές. 

3. Από 1.1.1999 τα κατώτατα όρια των καταβαλλομένων 
συντάξεων από το Ταμείο καθορίζονται στο ποσό των 


41.700 δρχ. από 40.700 δρχ. (αύξηση 2,5 %) για τις κατη¬ 
γορίες γήρατος και αναπηρίας και στο ποσό των 27.500 
δρχ. από 26.888 δρχ. (αύξηση 2,6 %) για την κατηγορία 
συντάξεων δικαιοδόχων, ανεξάρτητα από το χρόνο έναρ¬ 
ξης της συνταξιοδότησης. Τα κατώτατα όρια σύνταξης 
δεν ισχύουν προκειμένου για μειωμένες συντάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1999 

Ο ΥΦΥΠΟΥΡΓΟΣ " ν ' 

ΦΟΙΒΟΣ ΙΩΑΝΝΙΔΗΣ 


Αριθ. ΦΕΟΚ/είαί/Ι153 (10) 

Υπολογισμός αναλογιστικού ισοδύναμου για την εφαρ¬ 
μογή του Κεφαλαίου Β'του Ν. 2592/98. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 παρ. 3 του Κεφαλαίου Β 
του Ν. 2592/98 (ΦΕΚ 57/18.3.1998 τ. Α). 

2. Τις διατάξεις του άρθρου 11 παρ. 2 του Παραρτήμα¬ 
τος VIII του Κανονισμού Υπηρεσιακής Καταστάσεως των 
Υπαλλήλων των Ευρωπαϊκών Κοινοτήτων. 

3. Το Π.Δ.372/95 (ΦΕΚ 201 Α) «Μεταφορά της Γ.Γ.Κ.Α. 
από το Υπουργείο Υγείας Πρόνοιας και Κοινωνικών Ασφα¬ 
λίσεων στο Υπουργείο Παιδείας». 

4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (ΦΕΚ 154 
Α) και ανπκαταστάθηκε με το άρθρο 1 του Ν. 2469/1997 
(ΦΕΚ 38 Α). 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού 
και των προϋπολογισμών των ασφαλιστικών φορέων. 

6. Το Π.Δ. 366/30.10.1998 (ΦΕΚ 245/30.10.1998 τ. Α) 
«Διορισμός Υπουργών και Υφυπουργών». 

7. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων αριθμ. 
οικ. 1749/4.11.1998 (ΦΕΚ 1171 /11.11.1998 τ. Β) «Ανάθεση 
αρμοδιοτήτων στον Υφυπουργό Εργασίας και Κοινωνι¬ 
κών Ασφαλίσεων Φοίβο Ιωαννίδη». 

8. Το Φ 400.1 /517/81525/6.5.1999 έγγραφο του Ταμείου 
Ασφάλισης Προσωπικού ΟΤΕ. 

9. Το Δ70 -3ΤΑΤ/ΓΕΝ/15.6.1999 έγγραφο της Διεύθυν¬ 
σης Διεθνών Ασφαλιστικών Σχέσεων του ΙΚΑ. 

10. Το 20808/15.7.1999 έγγραφο του Ταμείου Επικουρι¬ 
κής Ασφαλίσεως Υπαλλήλων Εμπορικών Καταστημάτων, 
αποφασίζουμε: 

Για τους σκοπούς υπολογισμού του αναλογιστικού ισο¬ 
δύναμου στις περιπτώσεις των «παλαιών ασφαλισμέ¬ 
νων»; 

1. Για τους ασφαλισμένους του Ταμείου Ασφαλίσεως 
Προσωπικού ΟΤΕ 

ί. Για τον υπολογισμό της δικαιούμενης σύνταξης ως τα¬ 
κτικές αποδοχές λαβμάνονται υπόψη αυτές που αντιστοι¬ 
χούν σήμερα στα έτη εργασίας και στο βαθμό που είχε ο 
αϊτών κατά την αποχώρησή του από τον εργοδότη. 

ϋ. Στις περιπτώσεις κατά τις οποίες ο χρόνος ασφάλι¬ 
σης είναι μικρότερος των 15 ετών, το ποσό της μηνιαίας 
σύνταξης, που προβλέπεται στο εδάφιο α της παραγρά¬ 
φου 1 του άρθρου 11 του Ν. 2592/98, υπολογίζεται ως το 

γινόμενο τοιΜόσού της σύνταξης που αντιστοιχεί σε 15 
έτη ασφάλισης, επί το κλάσμα που έχει ως αριθμητή τον 
αριθμό των πραγματοποιηθεισών στην ασφάλιση του εν 
λόγω ταμείου ημερών ασφάλισης και παρονομαστή 4.500 
ημέρες. 

2. Για τους ασφαλισμένους του ΙΚΑ - ΤΕΑΜ 

Το ποσό της μηνιαίας σύνταξης, που προβλέπεται στο 
εδάφιο α της παραγράφου 1 του άρθρου 11 του ν. 
2592/98, για τους ασφαλισμένους οι οποίοι κατατάσσο¬ 
νται στο Ιο κλιμάκιο ημερών εργασίας (από 1 έως 1799 
ημέρες εργασίας), υπολογίζεται ως το γινόμενο του βα¬ 
σικού ποσού σύνταξης επί τον αριθμό ημερών ασφάλισης 
δια του μέγιστου αριθμού ημερών εργασίας του 1ου μι- 
σθολογικού κλιμακίου. 

3. Για τους ασφαλισμένους του Ταμείου Επικουρικής 
Ασφαλίσεως Υπαλλήλων Εμπορικών Καταστημάτων. 

Το ποσό της μηνιαίας σύνταξης, που προβλέπεται στο 
εδάφιο α της παραγράφου 1 του άρθρου 11 του Ν. 
2592/98, για τους ασφαλισμένους οι οποίοι έχουν πραγ¬ 
ματοποιήσει στο Ταμείο χρόνο ασφάλισης μικρότερο των 
4.500 ημερών εργασίας, υπολογίζεται ως το γινόμενο της 


σύνταξης που αντιστοιχεί σε 4.500 ημέρες εργασίας επί 
το κλάσμα που έχει ως αριθμητή τον αριθμό των πραγμα- 
τοποιηθεισών στην ασφάλιση του εν λόγω ταμείου ημε¬ 
ρών ασφάλισης και παρονομαστή 4.500 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

- 4 - 

ΔΙΟΡΩΣΕΙΣ ΣΦΑΛΜΑΤΩΝ 

(11) 

Διορθώνεται η Φ30324/10585/99 Υπουργική απόφαση 
που δημοσιεύθηκε στο ΦΕΚ 1022/2.6.99 τ. Β' ως προς το 
επώνυμο από το εσφαλμένο «ΛΕΣΠΑΣΕΛΗΣ» στο ορθό 
«ΛΕΣΚΑΣΕΛΗΣ». 

(Από το ΥΠ.ΕΣ.ΔΗΜ. Δ/ΣΗΣ & ΑΠΟΚ.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θί. 91 · 
β-ητΐ 3 ϊΙ: ην 35 @ Θ 1 . 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 18531 4135228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε ς 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 » 1.500 » 

15.000 » 750 »■ 

5.000 » 250 » 

10.000 » 500 » 

3.000 >· 150 ·· 

10.000 >· 500 » 

250.000 >· 12.500 »> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























